Melati Riyanto Wijsen na Isabel Wijsen

Melati Riyanto Wijsen (alizaliwa 2000) na Isabel Wijsen (alizaliwa 2002) ni wanaharakati wa hali ya hewa wa Indonesia. Dada hao wawili wanajulikana kwa juhudi zao za kupunguza matumizi ya plastiki huko Bali. 

Wadada hao walizaliwa huko Bali kwa wazazi wa Kiholanzi na Kiindonesia. Mnamo mwaka 2013, ambapo Melati akiwa na miaka 12 na Isabel akiwa na miaka 10, walivutiwa na somo kuhusu viongozi chanya wa dunia katika Shule ya Kijani Bali, ndipo walichangia mawazo jinsi ya kusaidia tatizo la uchafuzi wa plastiki nchini Indonesia, kwa kuwa ndiyo ni nchi ya pili duniani kwa uchafuzi wa plastiki baada ya China.

Walipogundua kuwa chini ya asilimia 5 ya mifuko ya plastiki huko Bali imesindkwa, waliamua kuanzisha kampeni yao ya Bye Bye Plastic Bags  kwa msaada wa watoto wengine kisiwani humo. Ili kupata umakini wa umma, kampeni hiyo iliandaa shughuli za usafi, mawasilisho na ugawaji wa mifuko mbadala. Waliandaa usafi mkubwa zaidi wa ufukwe wa Bali mnamo mwaka 2018, iliyojumuisha watu 20,000 waliozoa tani 65 za taka.

Ili kupata msaada wa serikali, wadada hao walianzisha ombi mnamo mwaka 2015 ambalo hatimaye lilikusanya sahihi 100,000 katika Uwanja wa Ndege wa Kimataifa wa Bali. Haikuwa hadi walipoanzisha mgomo wa njaa wa kuanzia alfajiri hadi jioni, ndipo walifanikiwa kupanga mkutano na Pastika, ambaye aliahidi kuifanya Bali iwe huru kutokana na plastiki kufikia mwaka 2018.

Bye Bye Plastic Bags ni mpango wa kijamii na shirika lisilo la kiserikali linaloendeshwa na vijana wenye lengo la kusema hapana kwa mifuko ya plastiki. Ujumbe wao ulifikia majukwaa mbalimbali duniani, na wadada hao walisaidia kujenga msukumo kuelekea marufuku ya matumizi ya mifuko ya plastiki mara moja, ambayo hatimaye ilianza kutekelezwa mnamo mwaka 2018 kutokana na juhudi za watu wengi.

Lengo kuu la Bye Bye Plastic Bags ni kwenye elimu, kupitia mfumo wa warsha, mawasilisho, na vijitabu.

Bye Bye Plastic Bags sasa imepanuka na kufikia  maeneo 60 duniani kote, ikiwa na timu zinazoongozwa na vijana wanaotaka kueneza ujumbe wa kusema hapana kwa mifuko ya plastiki wanakoishi. Wadada hao wanaamini katika kuwahamasisha watoto wengine kusaidia dunia, na kama Isabel Wijsen alisema mnamo mwaka 2015: 

“Kwa watoto wote wa dunia hii nzuri lakini yenye changamoto, endeleeni mbele, fanyeni mabadiliko hayo.”

Mnamo mwaka 2017, wawili hao walizungumza kwenye Siku ya Bahari Duniani ya Umoja wa Mataifa huko Jiji la New York.

Mnamo mwaka 2018, wawili hao walitajwa  kuwa miongoni mwa Vijana 25 Wenye Ushawishi Mkubwa zaidi wa Mwaka 2018 na jarida la Time.

Mnamo mwaka 2020, Melati alialikwa kuwa mzungumzaji katika Jukwaa la Uchumi Duniani huko Davos. 

Mnamo mwaka 2021, filamu ya hali halisi kuhusu Melati Wijsen iitwayo Bigger Than Us ilitolewa.  Filamu hiyo iliongozwa na mkurugenzi Mfaransa Flore Vasseur na kutayarishwa na Marion Cotillard.

Tangu wakati huo, Melati ameanzisha shirika lake lisilo la kiserikali karibuni iitwayo Youthtopia, jukwaa la kujifunza kwa vijana wanaleta mabadiliko ambalo huandaa warsha na mafunzo ili kuhamasisha mabadiliko.https://www.weforum.org/agenda/2020/07/melati-wijsen-isabel-youthtopia-environment-activist-changemaker/

 Marejeo 

Jamii:Wiki4HumanRights 2025
Jamii:Wanawake wa Indonesia
Jamii:Watu walio hai
Jamii:Wanaharakati wa Indonesia
Jamii:Waliozaliwa 2000
Jamii:Waliozaliwa 2002